Også under norgesmesterskapet på ski 2017 ble det gull for Lyn Ski på 3 × 10 km stafett. Holund gikk sammen med Johan Tjelle og Simen Hegstad Krüger. Under Ski-VM 2017 i Lahtis var Holund opprinnelig tatt ut som hjemmeværende reserve, men en uke før mesterskapet meldte Petter Northug at han ville gi fra seg plassen i VM-troppen slik at han selv kun ville være aktuell for øvelsene han var tittelforsvarer på (sprinten og femmila). Dermed ble Holund en del av Norges lag i Lahtis, og han fikk sjansen på femmila på mesterskapets avslutningsdag. Han endte her på en 10.-plass.